الحمد لله واشهد ان لا اله الا الله وحده لا شريك له واشهد ان محمد محمدا عبده ورسوله صلى الله عليه وسلم. اما بعد فهذا بفضل الله تعالى الدرس التاسع في مدارسة كتاب
اصول الايمان كتاب اصول الايمان يتناول شرح عقيدة اهل السنة. والجماعة هو كتاب كما بينا مرارا مبسط. يعني عبارته سهلة آآ تكلمنا في المرة الماضية عن انواع الشرك انواع الشرك سواء كان الاصغر او الاكبر. وقلنا ان الشرك الاكبر على اربعة انواع
المحبة وشرك الدعاء وشرك الطاعة وشرك النية والقصد والارادة واتكلمنا عن الشرك الاصغر واتكلمنا عن انواعه النهاردة بيقول لنا المطلب الثاني هيتكلم عن الكفر. هنتكلم عن الكفر يقول الكفر لغة يطلق على الستر
والتغطية الستر والتغطية. وشرعا هو ضد الايمان او عدم الايمان بالله ورسوله صلى الله عليه وسلم. سواء كان معه تكذيب او لم يكن معه تكذيب بل عن شك وريب او اعراض عن ذلك حسدا وكبرا او اتباعا لبعض الاهواء الصارفة عن اتباع الرسالة. طيب هو بيقول لنا الكفر
هو فرق ليه ما بين الشرك والكفر هو عايز يقول ان الشرك له له معنى والكفر له معنى يعني هو كل شرك كفر ولو احنا ركزنا عليها ان كل كفر شرك. لكن هم ممكن نفرق ما بينهم على اعتبار احنا قلنا ان الشرك جاي من الشراكة
ان تجعل لله ايه؟ ند مساوي مساوي سواء مساوي له في الربوبية في الاسماء والصفات في التدبير في الخلق في الرزق مساوي لي في صرف العبادة مساوي لي يعني آآ في آآ صفة من صفاته كعلم الغيب والضر والنفع. ده انت خليت حد مع ربنا ايه؟ شريك
عشان كده يتسمى دوت شرك. تمام؟ وخدنا انواعه هو عايز كانه بيقول ان الكفر ممكن يكون له سبب تاني. سببه التكزيب. تكذيب انا ما اشركتش. بس انا مكدب. مش مصدق خالص. مش باعبد حد تاني
بس انا مكذب اللي انت بتقوله. او يكون بسبب الايه؟ الاعراض. انا مش عايز اعرف مش عايز اسمع. انا مش عايز اعرف الموضوع ده خالص او بسبب الايه؟ الشك الشك واحد متردد شوية هم شوية يصدق وشوية يكدب شوية الناس دي تمام شوية الناس مش تمام
هو فرق ما بين الاتنين على اعتبار ان السبب ده غير سبب دوت. لكن هو في الحقيقة كل شرك هو في النهاية ايه؟ كفر. ما هو الشرك ايه هو كفر؟ لان الكفر كما قلنا هو التغطية. تغطية الايمان
تغطية الايمان. فالشرك هو كفر في الحقيقة. والكفر شرك. ليه لان ما من احد هتقول لي طب ما هو اشترك في ايه؟ ما هو ما خلاش مساوي مع الله سبحانه وتعالى. لا هو هنا اشرك جعل المساوي هو
هواه هواه لان كل اسباب الكفر اللي هنقولها ديت هتجد ان فيها من اسبابها الرئيسية هوى النفس. انا مش عايز اصدق الراجل دوت وتعشى نوى من قريش انا مستكبر ان انا اتبع بني اسماعيل. انا مش لا مش هينفع اليهود يتنازلوا عن هتجد ان في داخل ايه
هوى ربنا سمى الهوى نفسه ايه؟ اله في القرآن. قال افرأيت من اتخذ الهه هواه افرأيت من اتخذ الهه ايه؟ هو اه واضله الله على علم. واضله الله على علم. يبقى صاحبنا ده ممكن في
طاهر مع عباتش حاجة لكن في الحقيقة هو يعبد ايه؟ هو اه يبقى في الحقيقة هو كل كفر شرك برضو يبقى الكفر والشرك شبه بعض بس ممكن احنا لو فرقناهم يعني عشان نفصص المعاني. خلى الشرك لوحده وخلى الكفر لوحده. لكن هو في الحقيقة كل شرك هو كفر. وكل كفر هو
هو شرك. هو عايز يقول لنا يعني ان هنا الموضوع مش هيبقى زاهر قوي في المساواة ديت هو الظاهر حاجة تانية بس هو في الباطن في مساواة انك انت جعلت هواك ند لله سبحانه وتعالى. الله يأمر وانت تطيع ما تريد نفسك
يبقى انت جعلت الهواء ده ند مع الله سبحانه وتعالى. المهم هو يقول لنا ان الكفر برضه زي الشرك على درجات فيه كفر اكبر وكفر اصغر. الكفر الاكبر هيقول لنا هو خمس انواع
اقسم الانواع دي على حسب سبب الايه؟ سبب الكفر ده نبع منين؟ فبيقول النوع الاول كفر التكذيب ده صريح هو جا له الامر جا له الخبر جا له القرآن جا له الوحي جا له الرسول عليه الصلاة والسلام قال له انت كداب
وانا مش مصدق ليه؟ الكلام اللي انت بتقوله دوت وهذا كذب وافتراء. ساحر كذاب قال تعالى ومن اظلم ممن افترى على الله كذبا او كذب باياته وفي السورة او كذب بالحق لما
اليس في جهنم مثوى للايه؟ للكافرين. فاي حد يكذب لا يلزم من يكذب بكل ما جاء به النبي عليه الصلاة والسلام يكفي ان يكذب ببعض ما جاء به النبي عليه الصلاة والسلام. واحد يقول انا مصدق قل للقرآن انا بصدقه. بس مش بصدق الايات
اللي فيها ليه الجن والملايكة والكلام دوت ؟ بس كله تمام. قصص السابقين والكلام ده اي حاجة باشوفها باصدقها. بس ما الايات الجن ابعدني عنها. نقول هذا ده كافر لانه كذب ببعض ما جاء به النبي عليه الصلاة والسلام. انت لو كدبت باية واحدة يبقى انت بتقول عليه كداب
خلاص كفاية مش لازم عشان اسبت ان انا كداب ابقى كداب على طول الايه؟ على طول الخط لكن يكفي ان انت تسبت علي الكدبة واحدة يبقى انا بالنسبة لك كداب. فاذا كذب
انسان ببعض ما جاء به النبي عليه الصلاة والسلام فهو كافر كفر اكبر مخرج من الملة كذلك ما ورد ما جاء عن النبي عليه الصلاة والسلام. ولم واتفقت عليه الامة او صار معلوم الدين بالضرورة. فمن كذب به ايضا فهو كافر بالله
لكن لو في امر مش مشهور من الدين واحد كزب به نقول ممكن ما يكونش يعرف او هو جاهل بالمسألة او او اصل المسألة يكون فيها خلاف واخد بالك؟ واحد مسلا قلنا له ان آآ الايه آآ لا يجوز مسلا الجمع في الزواج بين المرأة
عمتها او بين المرأة وخالتها. ده حكم في الاسلام. والحكم ده فيه حديس صحيح عن النبي عليه الصلاة والسلام. بل اجماع الامة من السلف خلف على الحكم ده ما ينفعش واحد يتجوز واحدة وايه
وعمتها ولا واحدة وخالتها. جه واحد قال الكلام ده مش صح ما فيش الكلام ده. نروح مكفرينه لا ليه؟ لان المسألة دي مش مشهورة. مش معروفة بين الناس. فلو واحد كزب بها اول ما سمعها كده ايه؟ ما عجبتهوش قال لك ايه الكلام ده؟ الكلام ده ايه؟ انت بتجيب كلام من عندك انت
انتم هتألفوا في الدين بلاش تشدد. فايه مش هقول له خلاص ده كافر. لا لان هو بيكزب بحاجة مش مشهورة او ان هو في مسألة فيها خلاف. لكن اللي بيكزب بايه؟ بيكزب المقطوع به. اللي هو ما فيش كلام فيه. ما فيش مسلم ما يعرفوش. واحد بيكزب بفرضية الصلاة مسلا
واحد بيكذب بفرضية الحج. واحد بيكزب بحرمة الزنا. واحد بيكزب بحرمة الخمر. واحد بيكزب باية. دوت على طول ايه؟ كافر الله سبحانه وتعالى لا يلزم ان هو زي ما قلنا يكزب بكل ما جاء به النبي عليه الصلاة والسلام. يبقى دوت اول نوع من الكفر اللي هو كفر الايه؟ التكذيب. بيقول لنا النوع
تاني كفر الاباء والاستكبار كفر الاباء والاستكبار. يعني دوت غير الاولاني ليه؟ لان ده مصدق. بس مش عايز يصدق مصدق بس مش عايز مستكبر كحال اليهود وكحال كسير من المشركين. قال تعالى
انهم لا يكذبونك ولكن الظالمين بايات الله ايه؟ يجحدون. يعني ربنا بيقول لهم مش بيكدبوك. هم بيقولوا كده بس بس هم في الحقيقة مش بيكدبوك لكنهم بيجحدوا. مستكبرين ان هم يتبعوك. كانوا نفسهم القرآن ينزل على حد غيرك. قالوا لولا نزل هذا القرآن
على رجل من القارئتين العظيم. اذا يعني هي مشكلته مش في القرآن. وقالوا لو نفس الكتاب ده كان نازل على واحد تاني كنا ايه؟ امنا به. يبقى انت هو مكدب ولا مش مكدب
مش مكدب والا لو لو كان مكدب قال لو نفس القرآن نزل على اي حد كنت برضه ايه هكفر به. لا ده هو بيقول غيروا بس الايه؟ شخص وانا معكم على طول. يبقى هو مش مكدب
في الحقيقة بالقرآن وما يقدرش يكدب به لانه عارف محتوى القرآن البلاغي والعربي هو عاجز ان هو يجاريه. ده مش كلام بشر ابدا مش طبيعي. بس احنا مشكلتنا في الشخص اللي جاي به
فجحدوا بها. تمام؟ ومثل كفر فرعون. كفر فرعون ما كان كفر تكذيب. انما كان كفر ايه؟ باء استكبار قال تعالى وجحدوا بها واستيقنتها انفسهم ظلما وايه؟ وعلوا. ادي الايه؟ الاستكبار. وده موسى عليه السلام قال لفرعون قال لقد علمت
لقد علمت ما انزل هؤلاء الا رب السماوات والارض بصائر يعني على بصيرة وانت عارف كويس. واني لاظنك يا فرعون مثبورا. تمام؟ فموسى بيقول له انا اجزم انك انت تعلم
اعلم بالله سبحانه وتعالى. وتعلم انه هو الذي يستحق العبادة. لكن انت معاند مكابر. يبقى كفر فرعون ما كانش تكذيب. انما كان كفر عناد. كفر ايه استكبار. لزلك كان الكبر ده اصعب شيء. اصعب شيء. الانسان يكون في قلبه منه. لان دوت اصل اصول دايما الكفر. هو كفر كفر
ابليس كان سببه ايه؟ اباء واستكبار. الا ابليس ايه؟ ابى واستكبر. وكان من الكافرين. هو ابليس اه عنده تكذيب ده ده مصدق تصديق ممكن ما يكونش عندك انت لان هو شاف اللي انت ما شفتوش. ده شاف الملايكة. واتكلم مع ربنا
وشاف ايه شاف خلق ادم واتكلم معه يعني شاف حاجات يقين. يقين انت ما شفتوش خالص. فبالتالي ممكن يكون يقين ابليس كيس اقوى من يقينك انت لكن كفر بسببي الكبر الاباء والاستكبار. كزلك اليهود اليهود قال تعالى الذين اتيناهم الكتاب يعرفونه كما يعرفون ابناءهم
وان فريقا منهم لا يكتمون الايه؟ الحق فبالتالي آآ كان كفرهم مش بسبب التكذيب انما بسبب الايه؟ الاباء والاستكبار. فلا يكفي الانسان انا مصدق بس ايه مش هقدر ايه بس بس ابعدوني عن الموضوع دوت. نقول له لا لا يكفيك حتى تتبع. حتى تتبع. ابو طالب كان مصدق جدا بان
النبي عليه الصلاة والسلام مرسل من عند الله سبحانه وتعالى. لكنه يعني ابى ابى ان هو يتبع النبي عليه الصلاة والسلام. قال هو على ملة عبدالمطلب. وكان ابو طالب ينشد اشعار يبين فيها تصديقه للنبي عليه الصلاة والسلام
كان يقول ولقد علمت قريش ان دين محمد خير اديان البرية دينا. ولولا خوف مسبة وملامة لكنت به سمحا مبينا يعني لولا ان انا خايف من قريش تشتمني وتلومني وكده. وان انا اترك دين ابائي كان زماني على طول ايه؟ اسلمت لكن انا مش هينفع ادخل في الاسلام دوت. آآ ابو طالب
كمصدق كان من اشد الناس تصديقا. للنبي عليه الصلاة والسلام لكنه ابى وهذا الاباء منع من ان يكون يلحق بالمسلمين. لانه ابى ان يقول لا اله الا الله. يبقى عندنا كفر التكذيب كفر الاباء والايه
الكفر التالت هو كفر الشك كفر الشك. الشك والتردد. يعني هو مش مش ما عندوش اباء واستكبار ما عندوش تكزيب على طول الخط هو متردد زي المنافقين كده. لا الى هؤلاء ولا الى هؤلاء. تمام؟ فهو مش عارف مش عارف يعني يقول لك انا
ممكن يبقى فيه اله ممكن ما يبقاش فيه آآ ممكن يكون آآ الراجل ده صادق ممكن يكون كذاب. هذا لا يكفي هذا ايضا كافر. قال تعالى عن اهل الايمان قال اه انما المؤمنون الذين امنوا بالله ورسوله ثم
لم يرتابوا. ثم لم يرتابوا وجاهدوا باموالهم وانفسهم في سبيل الله. وقال عن المرافقين قال فهم في ريبهم يترددون وقال لا اله هؤلاء ولا الى هؤلاء. وقال عن الراجل اللي ايه اللي دخل الجنة؟ قال وما اظن الساعة ايه
قائمة. يعني هو بيقول ايه يعني ممكن بس انا ما اظنش يعني. انا شاكك في الموضوع دوت فالشك بصوا يا اخوانا لازم نعرف ان الايمان درجات طبعا بس الشك مش من درجات الايمان
اول درجة تصديق. وبعد كده التصديق ده بقى بايه؟ بيتفاوت في القوة بس لازم تكون مصدق بمعنى مسلا انت الان مصدق ان هناك آآ ان هناك مسلا دولة اسمها استراليا. ما فيش حد فينا مكذب بهزا الامر. لان ده خبر
ما حدش يكزبه لا في واحد شاف فيلم تسجيلي عنها واتشافها في التليفزيون واتفرج على الحاجات فيها ازددي ازداد في التصديق لا شك التصديق اللي شاف فيلم التسجيلي غير اللي غير اللي سمع عنها بس. في واحد راح بقى استراليا
واقعد هناك شوية وسافر وعاش هناك. ده تصديقه بلا شك ايه؟ اعلى بكتير. رغم ان التلاتة مصدقين الاولاني دوت شاكك في وجود استراليا لأ. اقل من كده مش مقبول واحد قال انا ما عرفش فيه وبلد نقول له لا انت كده غير مصدق بوجود الايه الدولة ديت. كذلك في الايمان بالله سبحانه وتعالى لازم تكون عديت الشك دوت. عديت الشك
لازم تكون مستقر على التصديق. مش متردد ابدا. مش بتنزل عن الموضوع ده. بعد كده انت بتنافس في ايه؟ في درجات التصديق دوت. مش في اصله مش وجوده. تمام؟ لزلك مزهب الشك ده مزهب كفر. يقول لك ايه؟ يقول لك اول الايمان شك. ازاي؟ يقول لك لازم الاول تشك في كل شيء
زي ايه؟ زي طريقة الفلاسفة والمناطق. يقول لك انت لابد الاول تبدأ بالشك الاول تهدم كل شيء في عقلك انت مصدقه. وتشك في كل حاجة وبعد كده تبدأ ايه تثبت لنفسك حاجة حاجة وكل حاجة تسبتها لنفسك
تصدقها وبعدين طب افرض هي امور بديهية يعني لا تحتاج الى شك افي الله ايه شك يعني ينفع ان انا ابدأ مع ربنا بالشك ازا كان هو هو ربنا سبحانه وتعالى هو اصل كل شيء وهو دليل على كل شيء
كيف الانسان يكون مبدأه؟ مذهبه في بداية في الايمان يقول لك الايمان لابد ان يبدأ بالشك عشان توصل لليقين. طب ما انا ممكن ابدأ بالتصديق وبعد كده اوصل لليقين لازم ابدأ بالشكل. فده مذهب فاسد. والانسان لو قرر ان هو يهدم كل معتقداته ويبدأ بالشك. هو كده ما بدأش درجة من الايمان. هو بدأ بدرجة في الايه؟ درجة في
كفر بدرجة في الكفر. لزلك كان الراجل في القبر لما يأتيه الملكين يقولوا له بقى ايه؟ من ربك؟ ما دينك؟ من الرجل الذي بعث فيك؟ يقول ايه ها ها لا ادري
كنت اسمعهم يقولون فبيقول انا ما اعرفش كانوا بيقولوا عايز يقول انا كنت يعني مش عارف صح ولا غلط اه كان عقابه يوم الايه؟ في القبر ان هو ايه؟ يضرب بمطارق يعني من حديد لو سمع صيحته من في السماوات ومن في الارض يعني لهلكوا. ولما ناموا
فهو ما قالش ايه؟ ما قالش انا كنت مكزب. هو بيقول ها ها لا ادري. فيقال له لا دريت ولا تليت. لا دريت ولا تليت. كنت قاعد كده مش عارف. يقول لك انا ما اعرفش كانوا بيقولوا
انا معرفش مصدقهم بقى مصدقهمش هما كانوا بيقولوا وخلاص فده كان في حالة ايه في حالة شك ما بالك بقى اللي كان في حالة تكذيب هيحصل فيه ايه الشاهد يعني ان الموضوع آآ الايمان ما ينفعش يكون يبدأ بشك ابدا. ففي الله شك فاطر السماوات والارض. فاذا
اذا كان الانسان يشك زي بعض الشباب مسلا دلوقتي بدأ يخش في مرحلة الشك بدأ يشكك في دينه بسبب الاعلام بسبب كثرة الملحدين بسبب الشبهات اللي بتعرض له. هو ما عندوش ما عندوش علم. وما عندوش
فبالتالي اول ما حد بيزقه كده بيشك بص يعني ربنا بيصف ضعاف الايمان في سورة الاحزاب. قال ولو دخلت عليهم من اقطارها ثم سئلوا الفتنة لاتوها. وما تلبثوا بها الا يسيرا. لان هو خفيف قوي. هو على الطرف هو مؤمن. بس ايه في اول درجات الايه؟ التصديق. فلو حد خبطه خبطة هينزل للايه؟ للشك على طول
لزلك الانسان ما يكتفيش ان يبقى عنده ادنى درجة تصديق. لان الفتن كتير ممكن الفتنة اللي جاية تديك زقة كده تلاقي نفسك برة على طول. ومن الناس من يعبد الله على ايه؟ على حق
طب انت لو واقف على حرف جبل واحد لا عملك كده بصباعه هيحصل لك ايه؟ هتقع. لكن لو انت جوة شوية عشان يوقعك عايز ضربة جامدة. طب لو انت في النص
مش ممكن يقعك مهما اتضربت. لانك انت كل اللي بتتزحزح بتلعب في الحتة الايه؟ اللي في النص في الاخر. لكن واقف على حرف اي زقة هتوقعك. يعبد الله على حرف فان
الله خير. يعني واحد زقه لجوة. نتمنى ايه به. وانها صلاته فتنة انقلب على وجهه خسر الدنيا والاخرة. فصاحبنا دوت اللي ايمانه ضعيف هو زبون الشك. اول بقى ما يجي له بقى ايه حاجات عن الالحاد شوية شبهات تشوف شباب في الجامعة بيقولوا كلام يبتدي يخش في المرحلة ديت. يقول لك يا شيخ انا ما بقتش عارف
مين صح؟ اول ما يقول كده فهو كافر من هذه الكلمة كافر. يعني هو مش مؤمن دلوقتي. لو وصل مرحلة بيقول لك انا ما بقتش عارف فين الصح؟ ما بقتش عارف اللي احنا اللي بنعمله ده صح ولا غلط؟ ما بقتش عارف احنا بنعبد ربنا ده كده صح ولا غلط. ما بقتش عارف يوم القيامة ده فعلا هيجي ولا مش هيجي
هو كفر بهزه الكلمة الشباب فاكر ان الكلمة دي لسه هو ايه؟ هو فاكر الكفر ان انا اخش في الايه؟ في الالحاد على طول. لا هو مجرد انت ما ترددت كده
وصلت لايه؟ لكفر. اسمه كفر الشك. كفر الشك. يقول لك انا بقى انا تهت بتقولوا كلام الناس بره بيقولوا كلام والشباب في الجامعة بيقولوا كلام انا بقيتش عارف يا شيخ حاجة انا بقيت تايه مش عارف الكلام ده ايه ما بقتش عارف
في يوم قيامة ولا ما فيش يوم قيامة؟ مش عارف بقى في في ربنا ولا ما فيش ربنا؟ انا ما اعرفش هو كده وقع في شرك. وقع في شرك. خطر جدا يا اخواننا. خطر جدا. الشباب ضعيف الايمان يعرض نفسه
للمشككات ديت لازم يحصل علم علشان الفتن كتير واللي هو سابت واللي هو اصلا متعلم وكويس ما يغترش باللي عنده لان الفتن كل يوم ايه؟ بتزيد. ممكن اللي عندك ما يكفيش المرة الجاية
تمام فلازم انت كل يوم تزيد زي ما الفتن بتزيد. يبقى عندنا كفر الشك ده الكفر التالت. الكفر الرابع بيقول كفر الاعراض. الاعراض ده بقى اصلا مش عايز يسمع. يعني اول ما بتيجي يجي حد يكلمه
ودانه يجري. واذا تتلى عليه اياتنا ولى ايه؟ مستكبران كأن لم يسمعها كأن في اذنيه وقرا. كأنهم حمر مستنفرة فرت من قسورة. مش عايز يسمع. كل ما تقول له عايز اكلمك عن عن الحق عن الاله الحق. يقول لك مش عايز اسمع ايه؟ يجري ويبعد عنك
دوت اسمه كفر الاعراض. حتى لو كان جهل يعني هو ما سمعش فعلا الرسالة. بس انت قلت له انا اسمعني عايز اعرض عليك الرسالة. فقال لك لا لا لا انا مش عايز اسمع سبني كده احسن. ومن اظلم قال سبحانه وتعالى آآ ومن اظلم ممن افترع الله كذب وكذب ياتي
آآ ثم اعرض عنها ثم اعرض عنها ان من المجرمين منتقمون ينتقمون. فبالتالي لا اظلم ممن اعرض عن ايات الله سبحانه وتعالى فالاعراب ده مش عزر بمعنى ايه ؟ ما تقول لي طب ما هو اعرض ما هو ما يعرفش دلوقتي. نقول الجهل ده
مش عزر. العلماء مش بيعتبروا المعرض معزور لان هو اتعرض عليه انه يعرف هو ما رضاش فبيقولوا الجهل الناشئ عن الاعراض ليس بعزر. لان هو اتعرض عليه انه يعرف وهو ما رضاش يعرف. اعرض وقال لك انا
مش عايز فاعرض عنها ونسي ما قدمت ايه؟ يداه. فالاعراب ده مش عزر. لو واحد مسلا جه يوم القيامة يقول يا رب ما كنتش اعرف تقول له انت مش ربنا مش هيعزره في الحالة ديت
لان هو اتعرض عليه وهو اللي ايه ما رضاش يسمع. لكن ايه هو الجهل اللي ايه؟ الجهل المعتبر الجهل ان واحد بيتعلم وبيسمع عادي بس هي المعلومة ما وصلتوش يعني هي المعلومة هي ظروفها كده ما وصلتوش اصلا. فدوت الجهل اللي بنسميه معتبر. لو صاحبه وقع في غلط بسبب الجهل ده ما فيش مشكلة
لكن المشكلة في اللي اتعرض عليه العلم وهو اللي ابى انه يسمع او يعرف فده بيسموه معرض وبيقولوا جهل الاعراض مش جهل ايه؟ معتبر قال تعالى والذين كفروا عما انزلوا
معرضون مش عايز يسمع عن الدين خالص. بعد كده بيقول كفر النفاق كفر النفاق والمراد النفاق الاعتقادي بان يظهر الايمان ويبطن الكفر. والدليل قوله تعالى ذلك بانهم امنوا ثم كفروا فطبع على قلوبهم فهم لا يفقهون. اللي هو الباء المنافق النفاق الاكبر. يظهر الايمان عادي
لكن هو من جوة بيبطن الايه؟ الكفر. ممكن المنافق ده يكون احد الانواع اللي فاتت على فكرة اه ما انا بقول لك المنافق مش مش لازم دايما يكون شاكك. ممكن يكون هو مكذب. بس هو لازم يعمل كده علشان ايه؟ علشان يعيش
يعني وسط المسلمين ممكن يكون عنده اباء واستكبار. يعني هو ممكن يكون واحد من الاربعة اللي فاتوا بس هو يختلف عن الاربعة اللي فاتوا ان هو بيظهر الايمان وبيبطن الكفر. انهي كفر
اي كفر من دول ما عدا الاعارات طبعا هو المنافق مش بيبقى معرض في العادة. هو ممكن يكون مكذب ممكن يكون مستكبر ممكن يكون شاكك. صح؟ بس اه ما تسماش منافق عشان هو شاكك. هو اتسمى منافق عشان بيظهر الايه؟ الايمان. رغم زلك بيبطن داخله الايه؟ الكفر. اللي هو ممكن يكون كفر اباء. ممكن يكون كفر
التكذيب ممكن يكون كفر شك مش مهم هتفرق معي. بس هو في الاخر كافر برضو. حتى لو ازهر الايمان نقول الايمان ده لا ينفعه لان العبرة بالايه؟ بالضمائر والسرائر. تمام
طبعا ده الكفر النفاقي له الاكبر. الاكبر. اللي هو يلحق صاحبه بالكفار عادي في بقى الشريعة وصفت بعض الافعال بالنفاق وده بنسميه النفاق الايه؟ الاصغر. او بنسميه الاولاني نفاق اعتقادي. وبنسمي التاني نفاق عملي
نفاق عملي. يعني نفاق اعتقادي يعني نفاق في العقيدة. نفاق عملي يعني افعاله تشبه افعال المنافقين. لكن هل هو كافر لأ مش كافر لكن بنسميه منافق نفاق اصغر ودي اللي جاء فيها الحديس قال النبي عليه الصلاة والسلام
اربع قال آآ قال اية المنافق ايه؟ ثلاث اذا حدث كذب. واذا وعد اخلف واذا اؤتمن خان. فديت الحاجات ازا وجدت في احد نقول فيك صفات من المنافقين. ونخشى ان الصفات دي توصلك للنفاق الاكبر بعد كده
فالنفاق الاصغر غير الايه؟ غير النفاق الاكبر فبيقول النفاق زكر النفاق الاصغر وقال فيه النفاق الاكبر. النفاق الاكبر هو ان يظهر الايمان مع ان يكون في داخله في داخله يكذب الرسول عليه الصلاة والسلام. او يكذب بعض ما جاء به الرسول عليه الصلاة والسلام
او يبغض الرسول عليه الصلاة والسلام او يبغض ما جاء به او يفرح بهزيمة المسلمين او يحزن عند وجود اسباب السرور والسعادة للمسلمين وانتصار الدين وعلو الدين. فهذه كلها علامات ايه؟ نفاق. كل واحدة عليها دليل طبعا. التكزيب قلناه
تكذيب بغض الرسول عليه الصلاة والسلام قال عليه الصلاة والسلام لا يؤمن احدكم حتى اكون احب اليه من ولده ووالده والناس اجمعين. يعني مجرد ان حبك بس للرسول عليه الصلاة والسلام
تمام. في حد احب احب لك منه ده غلط حرام. طب انت ما بتحبوش بقى اصلا؟ يبقى ده اصلا ايه؟ كفر اكبر او بغض بعض ما جاء به الرسول عليه الصلاة والسلام. ربنا قال والذين كفروا فتعسا لهم. واضل اعمالهم. ذلك
انهم ايه؟ كرهوا ما نزل الله فاحبط اعمالهم. يبقى مجرد ان انت بتكره بس. خد بالك اصل ده ممكن تجده في ناس فعلا. يسمع حكمه عن ربنا ويبقى عارف ان ده من عند ربنا وفي نفسه جوة بيكره هزا الحكم
يتمنى ان لم يكن يبقى كارهه بس هو بينفزه ممكن كمان. بس هو في جواه كاره الحكم ده. حاسس ان الحكم ده في حاجة غلط حاسس بالحكم ده يعني في في زلم مسلا او نحو زلك. فدوت ايه؟ يعني يعني يكون كفر ايه؟ كفر اكبر
او بغض ما جاء به عليه الصلاة والسلام او ان يصر بهزيمة المسلمين. قال تعالى عن المنافقين. قال يا ايها الذين امنوا لا تتخذوا بطانة من دونكم. لا يألونكم خبالا. ودوا ما عنتم قد بدت البغضاء من افواههم وما تخفي صدورهم هي اكبر. قد بينا لكم الايات ان كنتم
عاقلون. ها انتم لا تحبونهم ولا يحبونكم وتؤمنون بالكتاب كله. واذا لقوكم قالوا امنا. واذا خلوا عض وعليكم الانامل من الغيظ قل موتوا بغيظكم ان الله عليم بذات الصدور. ان تمسسكم حسنة تسوءهم
وان تصبكم سيئة يفرح بها. يبقى دي علامة المنافق ان لما يرى هزايم المسلمين في العالم يفرح ولما يرى عز الكافرين يفرح ولما يرى انتصار المسلمين يتنكد ولما يرى هزيمة الكفار يزعل
هذه علامة النفاق الاكبر وليس النفاق الاصغر وهذا دليل على انه يبغض الدين. حتى لو كان في اسمه محمد واسمه عبد الله وبيصلي معنا هذا ليس دليل على شيء. فالانسان يراقب احاسيسه وخواطره تجاه الدين. هل انت فعلا بتتحمس لقضايا المسلمين؟ هل بتحزن لاحزانهم
هل بتفرح الافراحين؟ من لم يهتم بامر المسلمين فليس منهم كما جاء في حديس وان كان في ضعف. تمام فالانسان بيعرف احواله بالايه؟ بهزه الطريقة. يبقى هو هنا بيكلمنا عن النفاق. لزلك بعض الناس مسلا ممكن يسألك سؤال يقول لك طب لو واحد
نصراني ما بيقولش عيسى ابن الله هو بيقولش سالس سلاسة. بيعبد ربنا بس. خش النار ليه ده ده بيخش الجنة ازاي يعني؟ لانه يكذب الرسول عليه الصلاة والسلام مش كده؟ ويكذب بالقرآن
هو لا يكفي ان هو هو مجرد ان انت تقول ربنا واحد دي كفاية لازم تصدق ربنا نفسه مش كده؟ طب ربنا الواحد اللي انت بتعبده انزل قرآن هل انت امنت
يقول لك لا لا ما امنش بالقرآن بس هو مؤمن ان ربنا ايه كمان واحد. طب هو قال محمد رسول الله هل انت مصدق الكلام ده لا انا مش مصدق الكلام دوت يبقى انت ازا لم تؤمن بهزا الاله
ما ينفعش واحد مسلا يقول طب نصراني بيعبد ربنا بس بس مش هيؤمن بالنبي عليه الصلاة والسلام خش الجنة حلو كده. كفاية عيسى عليه السلام. تقول هذا لا يكفي ان ربنا اللي ارسل عيسى هو الذي ارسل ايه؟ محمد عليه الصلاة والسلام. فازا قال محمد كذاب
يبقى هو لم يؤمن بالله سبحانه وتعالى. من لم يؤمن بعيسى. لان عيسى جاء مصدقا لما بين يديه من التوراة مبشرا برسول يأتي من بعده اسمه ايه؟ احمد. طب هو بيقول لا
ما فيش رسول اسمه احمد يبقى انت كدبت مين كمان عيسى وكدبت موسى عليه السلام الذي يجدونه مكتوبا عندهم فين ؟ في التوراة والانجيل. زلك مسلهم في التوراة مسل في الانجيل. يبقى
بيكذب عليه النبي عليه الصلاة والسلام كزب عيسى وكزب موسى. بل كزب جميع الانبياء. لانه ما من نبي الا بشر بالنبي عليه الصلاة والسلام. واذ اخذ الله ميثاق النبيين لما اتيتكم من كتاب وحكمة ثم جاءكم رسول مصدق لما مصدق لما معكم لتؤمنن به ولتنصرنه. وقال النبي عليه
عليه الصلاة والسلام لو كان موسى ابن عمران حيا لما وسعه الا ان يتبعني. يتبعني. فبالتالي ما ينفعش واحد يقول ده لو ابتدى افتراض طبعا والا فهذا الافتراض يكاد يكون غير موجود. ان يكون هناك نصراني موحد بالله سبحانه وتعالى. لكن نفترض ان الافتراض دوت واحد بيفترض وهنمشي
معي نقول ايضا لا يؤمن لا يؤمن يقول لك مش انتم بتقولوا من قال لا اله الا الله ايه؟ دخل الجنة ما هي لا اله الا الله ديت هي كلمة ولا كلمة لها لوازم
كلمة وخلاص طب لا اله الا الله يعني ايه؟ يعني لا معبود الا الله طيب المعبود ده يتصدق ولا ما يتصدقش مفترض؟ هو كلمة طب انا اقول لك لا اله الا الله بس اقول لك بس على فكرة انت ما ارسلتش محمد ولا انزلت قرآن. تنفعك ولا ما تنفعكش
وكأن ما ينفعش اقول لا اله الا الله لان من لوازمها محمد رسول الله. تقول لي ما هو الحديس جه لا اله الا الله بس. ما هي مفهوم ان بيقول لا اله الا الله. مش
صحي منه الا وهو بيقول ايه محمد رسول الله. فدي اغنت عن زكر التانية يعني. يعني ينفع واحد يقول من قال لا اله الا الله ودخل الجنة. لا اله الا الله بس بس محمد مش رسول الله. يبقى انت يبقى انت
خط ايه نقدت لا اله الا الله اللي انت قلتها. يعني انت قلتها ونقدتها تاني اه كانك قلت ايه؟ كانك قلت انت صادق بس في الحتة دي انت كداب يبقى انت لغيت صادق ديت. ان صادق انت بتقول ان انت صادق وكداب في نفس الوقت. فاللي ما يقول لا اله الا الله بس مش هقول محمد رسول الله. كأن قال ربنا
صادق وبعد كده قال عليه ايه؟ كذب بعد ذلك. عياذا بالله تعالى. فلا يكفي انسان يقول لا اله الا الله ويعتقد في قرارة نفسه ان محمد ليس رسول الله. تمام
فالنصراني لا يصح اسلامه حتى اؤمن بمحمد عليه الصلاة والسلام. قال النبي عليه الصلاة والسلام نفسه والذي نفسي بيده لا يسمع بي احد من هذه الامة يهودي ولا نصراني ثم لا يؤمن بالذي جئت به الا كان من اهل النار. الا كان من اهل النار. بعد كده بيقول لنا
الكفر الاصغر. الكفر الاصغر ده لا يخرج من الملة. تمام ولا يوجب الخلود في النار تمام؟ بيقول منه لكفر النعمة. واحد مسلا ربنا انعم عليه بنعمة ما شكرهاش. استعملها في معصيته. نقول له انت كفرت النعمة يا اخي
كفارة النعمة هل نقصد كفر اكبر؟ لأ لان هو ما عملش حاجة كفر اكبر بس هو ما شكرهاش آآ استعملها في المعصية. نقول لقد كفرت النعمة. وده ربنا سماه كده في القرآن واضرب لهم مثلا وقال تعالى وضرب
الله مثلا قرية كانت آمنة مطمئنة يأتيها رزقها رغدا من كل مكان فكفرت بانهم الله فاذاقها الله لباس الجوع والخوف ما كانوا يصنعون. وقال النبي عليه الصلاة والسلام اثنتان في الناس هما بهم كفر كفر. قال الطعن
في النسب والنياحة على الميت طعن في النسب ان الناس تعاير بعض من الناس يقول لك انت انت من عيلة مش كويسة. اه انت ابن فلان انت عيلتك او اصلا واحد يبقى عيلته كويسة يقول لك
لا لا انت مش منهم. انت كداب. الاهلي عمرهم ما يجيبوا واحد زيك. يبقى ايه الطعن في الايه؟ النسب. فده سماه النبي عليه الصلاة والسلام كفر. وباجماع العلماء الطعن في النسب
مش مخرج من الملة. يبقى الكفر هنا المقصود به كفر ايه؟ اصغر. قال والنياح على الميت ان الست بقى تقعد ايه؟ تنوح على الميت. فدوت كفر ايضا قال النبي عليه الصلاة والسلام لا ترجعوا بعدي كفارا يضرب بعضكم رقاب بعض. لا ترجعوا بعدي كفارا
يضرب بعضكم رقاب بعض يعني تموتوا بعض. وقال النبي عليه الصلاة والسلام سباب المسلم فسوق وقتاله كفر وقتال ايه؟ كفر. طيب الحديث الاصل ان انا بتعامل معه على الظاهر ولا باوله؟ بحمله على معنى تاني
الاصل ان انا بتعامل مع كل حديس بالايه؟ بالظاهر هتقول لي انت جبت الكلام ده منين؟ الحديس بيقول قتال المسلم كفر والنبي عليه الصلاة والسلام قال على القتال لما المسلمين يقاتلوا بعض. قال لا ترجعوا بعد ايه؟ كفارا. نقول لو هو الحديس ده بس اللي كان في المسألة كنا قلنا
ان قتل النفس كفر ايه؟ اكبر لكن لازم نشوف الادلة كلها علشان نعرف الكفر المقصود به في الحديس اكبر ولا اصغر الاصل لما يجي كلمة كفر في الادلة الاصل ان هي كفر ايه؟ اكبر. الا ان يأتي دليل يدل على ان الكفر ده ايه
اصغر. من الادلة اللي بتدل على زلك اجماع العلماء. يعني لو العلماء كلهم اجمعوا ان المسألة دي كفر اصغر خلاص. يبقى الموضوع منتهي. القتل مسلا فيه غير بقى الاجماع فيه ادلة من الشرع. ربنا سبحانه وتعالى قال
في سورة الحجرات وان طائفتان من عملوا ايه؟ اه وان طائفتني من المؤمنين واصلحوا بينهما فسماهم ان هم اقتتلوا وفي نفس الوقت سماهم ايه؟ مؤمنين. ما قالش ما قالش لا واحدة ايه؟ كافرة ولا قالش الاتنين كفرة. يبقى سماهم مؤمنين وفي نفس الوقت يبقى قتالوه كفر تبقى كفر ايه
اصغر فهمناها كده؟ وربنا سبحانه وتعالى لما بين اه اه قال يا ايها الذين امنوا كتب عليكم القصاص في الايه؟ في القتلى واحد قتل واحد اهو الحر بالحر والعبد بالعبد والانثى والانثى فمن عفي له من ايه؟ من اخيه شيء
فسماه اخيه وهو ايه؟ وهو وهو يعني هو ده ميت وده ده قاتل وده مقتول وسماه اخوه برضه فمن عفي له من اخيه شيء. يبقى سماهم اخوة رغم ان واحد فيهم قتل الايه؟ قتل التاني. يبقى ده دل على ان القتل ليس
كفر وفضلا عن القتال. قتال مش كفر والقتل برضه مش ايه؟ مش كفر. اذا يتبين لنا ان في ادلة. تقول لك ان الكفر كفر ايه في ادلة في اشياء هي كفر اكبر وفي اشياء في الشرع هي كفر ايه؟ اصغر. هي كفر اصغر. وفي حاجات فيها خلاف على فكرة. في مسائل فيها خلاف
على رأس المسائل فيها خلاف ايه؟ ترك الصلاة. دي اكبر مسألة بين اهل السنة فيها خلاف قال النبي عليه الصلاة والسلام العهد الذي بيننا وبينهم ايه؟ الصلاة. فمن تركها فقد كفر. برضه احنا بنقول ان الاصل لما تأتي كلمة كفر في الادلة يقصد
دي الاكبر ولا الاصغر؟ الاكبر. يبقى انا لو عندي الدليل ده بس هقول ان ترك الصلاة ايه؟ كفر اكبر. المشكلة ان اهل العلم فعلا تنازعوا لان الادلة فعلا مشتبكة في ادلة توحي لك فعلا ان الكفر كفر اكبر. وادلة تانية توحي ان الكفر كفر اصغر. فبالتالي طبعا المسألة مش هقدر استطرد فيها. لكن المسألة دي فيها خلاف
على فكرة الى يومنا هزا ما زال من علماء اهل السنة من يقولون ان تارك الصلاة كافر كفر مخرج من الملة. لا يكفن ولا يغسل ولا يصلى عليه ولا يرث ولا يورث. ويفصل بينه وبين
مراته مشكلة كبيرة والقسم التاني من العلماء بيقولوا لا هو فاجر فاسق لكن هو مش كافر كفر اكبر. دي مسألة خطيرة. مسألة الزكاة. الزكاة فيها خلاف بين اهل العلم تارك الزكاة هل هو كافر كفر اكبر ولا؟ كفر ايه
ولا كفر اصغر آآ واخد بالك؟ لهم ادلة طبعا. لكن انا عايز اقول ان ايه في مسائل متفق انه ياكل في الاكبر ومسائل متفق ان هي كفر اصغر. وفي بعض المسائل
قليلة اللي فيها خلاف من اهل العلم هل تركها هل فعلها كفر اكبر ام اصغر؟ زي ايه؟ ترك الصلاة خصوصا وترك الزكاة. تمام واختلفوا في الصيام والحج لكن خلاف في الصيام والحج اقل بكتير من الخلاف والخلاف حتى مش مشهور. لكن اكبر خلاف مشهور في الايه؟ في الصلاة والايه؟ والزكاة
بعد كده بيقول لنا المبحس الخامس ادعاء علم الغيب وما يلحق به يقول الغيب هو كل ما غاب عن العقول والانزار من الامور الحاضرة والماضية. وقد استأثر الله تعالى واختص نفسه بذلك. قال تعالى
قل لا يعلم من في السماوات والارض الغيب الا الله. قال له غيب السماوات والارض عالم الغيب والشهادة الكبير المتعال. فلا يعلم الغيب الا الله. لا يعلمه لا ملك ولا نبي ولا احد. قال تعالى
ولا اقول لكم عندي خزائن الله. ولا اعلم الغيب ولا اقول لكم اني ملك. ولو كنت اعلم الغيب لاستكثرت من خير وما مسني السوء. تمام؟ فهذا دليل على ان احد الا الله لا يعلم الغيب. لا يعلم الغيب
اما اه يعني اه اه النبي عليه الصلاة والسلام او جبريل جبريل عليه السلام سأل النبي عليه الصلاة والسلام متى الساعة؟ قال ما المسئول عنها؟ لاعلم من يعني ده غيبة ولا انا ولا انت نعرفه ان الله عنده علم الساعة. قال النبي عليه الصلاة والسلام خمس لا يعلمهن الا الله
ان الله عنده علم الساعة وينزل الغيث ويعلم ما في الارحام وما تدري نفس ماذا تكسب غدا وما تدري نفس باي ارض تموت. هذه الخمس استأثر الله تعالى قال بعلمها
يبقى احنا اتفقنا ان الغيب لا يعلمه الا الله. اذا من ادعى علم الغيب وقد ادعى صفة من صفات الله كمان يقول انا احيي واميت. ما فيش فرق بقى هنا. لان علم الغيب صفة خاصة بالله فقط. فقط لا يشاركه فيها احد. فلو واحد قال
انا رأيي اعلم الغيب نقول انت الان صرت ندا لله جل وعلا وهذا كفر بلا شك. تدعي يعني ان الدية لله سبحانه وتعالى. تقول انا مثل الله في علم الغيب. انا مثل الله في معرفة الغيب
فهذا كفر بلا شك بلا شك. فمن زعم انه يعلم الغيب فهو كافر كفر اكبر مخرج من الملة. الله تعالى اطلع بعض عباده زاده على شيء من الغيبيات قال تعالى عالم الغيب فلا يظهر على غيبه احدا. الا
من ارتضى من رسول انه يسلك من بين يديه من خلفه رصد وهكذا. زي ما ربنا مسلا قال للنبي عليه الصلاة والسلام على احدى آآ اشراط الساعة مسلا الكبرى ان ينزل عيسى وآآ هيأتي الدجال ومش عارف ايه طب مش ده غيب؟ هو غيب بس آآ
طيب قبل ما قبل ما ربنا يخبر به النبي عليه الصلاة والسلام. بعد ما اخبر به النبي عليه الصلاة والسلام خلاص ما بقاش ايه؟ ما بقاش غيب خلاص هو كده كده هو ربنا اللي قاله لنا
انا اقصد ان اللي بيدعي علم الغيب يدعي انه عرفه من نفسه لكن لو ربنا اللي قايل له يا مدام انا مش ادعاء لعلم الغيب ده هو هو عالم الغيب هو اللي قال لي
فانا ايه يبقى انا ما جبتش من عندي انما ادعاء العلمي ان انا تجيبه من عندك انت. لكن انا دلوقتي قلت لكم انا اعلم انه سينزل في اخر الزمان عيسى. انا مش بادعي
علم الغيب انا بنقل عن الله هو ربنا اللي قال لي كده تمام؟ والنبي اللي قال لنا كده وربنا هو اللي قايل له كده. فبالتالي المصدر هو عالم الغيب. عشان كده بدأ بالاية بقول ايه؟ عالم الغيب. فلا يظهر على غيبه احدا. فلا
يسمى الذي عرف الغيب من الله انه صار عالم بالايه؟ بالغيب. والا فهو اللي اخبره هو ربنا نفسه سبحانه وتعالى. لكن الداعية الغيب انك انت تقول انا انا من عندي اعرف هيحصل ايه بكرة. هي دي الايه؟ هي دي الكارسة وهي دي المشكلة. تمام؟ آآ فمن ادعى
حلم الغيب هو كافر بالله سبحانه وتعالى. حتى تجد ان حتى الغيبيات اللي ربنا اخبر بها غيبيات ناقصة. عشان يزل علم الغيب له وحده سبحانه وتعالى يعني اخبارنا مسلا ان في دجال بس امتى هينزل؟ ما يعرفش
اه يعني هيبقى بالظبط يعني الاحداس تحصل ايه؟ ادلك معلومة عامة كده حتى ظل كمال العلم له سبحانه وتعالى. فازا اعطى عبده معلومة فهي معلومة في وسط الف معلومة ينزل المسيح ينزل الدجال. لكن ايه اللي هيحصل في الزمان ده؟ وازاي الدنيا هتكون موجودة؟ التفاصيل دي ما حدش يعرفها. فين بالزبط آآ ازاي بالزبط؟ بالزبط بالزبط ممكن ما
ما يكونش عندك كل التفاصيل هي حتى معلومات بتبقى محدودة للناس ويستأسر ربنا بالغيب المطلق لنفسه سبحانه وتعالى. طيب عندنا بيقول لنا الدعاء علم الغيب. ماشي هييجي في نمرة اربعة هيعيدها تاني فانا هقولها دلوقتي عشان ما نعدهاش تاني
اللي هي الكهانة يقول وهي ادعاء علم الغيب. والاصل فيها استراق الجن السمع من كلام الملائكة فتلقيه في اذن الكاهن قال النبي عليه الصلاة والسلام من اتى كاهنا فصدقه بما يقول فقد كفر بما انزل على محمد عليه الصلاة والسلام. المسألة دي مهمة للغاية
مهمة للغاية. وهي ادعاء علم الغيب. اولا ازاي واحد بيعلم الغيب لا خلينا الاول نقول مسألة. الغيب نوعين. الغيب نوعين. في حاجة اسمها غيب نسبي وفي حاجة اسمها غيب مطلق. تاني في حاجة اسمها غيب
نسبي وحاجة اسمها غيب مطلق. ايه الفرق بين الاتنين؟ الغيب النسبي غيب بالنسبة لي انا بس. وممكن بالنسبة لك مش غيب بمعنى انت في جيبك ايه دلوقتي؟ انا اعرف لأ بس انت
تعرف بالنسبة لي ده غيب بس بالنسبة لك مش غيب ايه اللي بيحصل في الشارع بره دلوقتي؟ احنا كلنا نعرف ما نعرفش. بس الناس اللي قاعدين في الشارع عارفين ولا مش عارفين؟ عارفين. فبالنسبة لنا ده غيب بالنسبة لهم هم
مش غيب تمام؟ طيب ده اسمه غيب ايه ؟ نسبي اللي هو حاجة يعرفها ناس وما يعرفهاش ناس تانية. فبالنسبة للي ما يعرفهاش دي بالنسبة لهم بس غيبة نسبي. يعني لو راحوا سألوهم هيعرفوا
لكن ايه اللي هيحصل بكرة في حد يعرفه لا ده اسمه غيب ايه مطلق اللي هو مستحيل ما فيش حد يعرفه متى تقوم الساعة غيب مطلق متى سيموت الانسان غير مطلق؟ ماذا سيرزق؟ غيب مطلق
تمام فدي انواع غيبيات مطلقة انا عايز اقول الفرق ده مهم جدا في الحكم ومهم عشان هيفهمك حاجة مهمة. هو اصلا الكهان دول بيعرفوا بيعرفوا انهي لو لو قدر يعرف غيب. اخره هيعرف الغيب الايه
النسبي مستحيل يعرف الغيب ليه؟ المطلق. مستحيل. لكن اخره يعرف الغيب النسبي. وده اللي بيخليه يضحك على الجهال. طب حتى الغيب النسبي بيعرفه منين؟ بيعرفه عن طريق الايه؟ الجن. طب عشان يقدر يعرف المعلومة
عن طريق الجن لازم يكون دفع التمن. ايه هو التمن؟ الكفر بالله. انما نحن فتنة فلا تكفر. فاذا اراد الانسان ان الجن تخدمه لازم يكفر بالله. فالجن تعرض عليه خدمات مقابل ان يكفر بالله
يعني يعمل لهم بقى خدمة معينة زي مسلا يبول على المصحف مسلا عيازا بالله تعالى يا يكتب القرآن بالمقلوب او بالدم او بالمني او غير زلك ممكن يعمل اي فليذبح لغير الله
وبعد كده الجن بيخلوه يخلي اللي بيجي له يعمل كده يقول له ابقى قل له ياخد الطائر ده يذبحه في الحتة الفلانية ويقول كزا عشان انت توصله للي هو عايزه. فبقى شغال عندهم بيخلي الناس ايه؟ تكفر. في الحالة دي يعملوا له اللي هو عايزه. بس اخر الجن برضه هيعرفوا معلومة ايه؟ معلومة
نسبيا فالجاهل بيفتتن بكده فييجي للكاهن مسلا كان يقول له انت انت اسمك فلان صح؟ يقول له اه صح. انت جاي عشان كزا صح انت امك اسمها كزا. ده الراجل ده جامد جدا. واخد بالك ويبتدي الجاهل يفتتن بالايه؟ بالكاهن. فلو قال له بكرة هيحصل لك
هيروح ايه تصدقوا طبعا ده انا عارف كل حاجة. فالجاهل مش مفرق ما بين الغيب ليه؟ النسبي والغيب المطلق. هو سهل جدا الكاهن هو قاعد جوة. فيه جن معه. وفيه جن
معك انت كمان. الجن اللي معك عارف عنك كل حاجة. مش كده الجن اللي معه بيروح للجن اللي معك يقرره. بيعرف منه كل حاجة عنك. ويرجع للكاهن يقول له كل حاجة
الفلان ده اسمه كزا وام اسمها كزا وجي عشان كزا وساكن في الحتة الفلانية. فهو يحفز المعلومات دي ويخش يبهرك بها اول ما تدخل. انت فلان انت جاي من الحتة الفلانية انت
انا جاي عشان كزا الله الله الله ده حاجة جامدة جدا. فلو قال لك بقى اي حاجة هتروح ايه تروح مصدقه. سواء كان قال لك مطلق او نسبي هتروح انت خلاص استسلمت. هتصدقه في اي حاجة. ففهمك للغيب المطلق والنسبة يخليك تفقس الكاهن
اي حاجة بيقولها لك اعرف ان هو سهل جدا يعرفها عن طريق الايه؟ الجن. ما فيهاش اي مشكلة. لكن لا يمكن يقدر يعرف غيب ايه مطلق. مستحيل مستحيل. فلو قال لا غيب مطلق اعرف ان هو كزاب قطعا. لا تصدقه في زلك
الحديث طبعا هم بيستعينوا بالايه؟ بالجن زي ما قلنا. الحديس بيقول ما نتعرفا او كاهنا فصدقه بما يقول فقد كفر بما انزل على محمد. طيب هل الكفر هنا كفر اكبر ولا اصغر
المسألة دي فيها ايه؟ فيها كلام. فقد كفر من زي محمد. هي الاشكالية مش بسبب الحديس ده. اشكالية لسه في حديس تاني. قال من اتى عرفا فسأله عن شيء لم تقبل له صلاة
اربعين يوما. هو لو كافر كفر اكبر هتتقبل صلاته اصلا لاربعين ولا تسعين ولا مية خلاص مش فارقة. كونها لا تقوى الاربعين بس وبعد كده تتقبل يبقى هو مش كافر. طب الحديس ده بيقول صدقه فقد كفر. العلماء جمعوا بين الحديسين قالوا لو صدقه في الغيب النسبي
يبقى هو ده اللي كافر كفر اصغر لا تقبل له صلاة اربعين يوما لو صدقه في الغيب المطلق يبقى كافر كفر اكبر مخرج من الملة سهلة؟ تاني هو جه قال لك
مش لازم يقول لك معلومة عنك يعني قال لك على فكرة فلان بيحسدك. ده عيب ايه؟ نسبي. ممكن صح يكون فعلا معلومة موجودة يعني. فلان بيحسدك. فلان سرقك. اللي قتل
قريبكم فلان فلان في الحياة المسروقة في الحتة الفلانية. ده اسمه غيب ايه؟ نسبي. لو انت صدقته في الكلام ده يبقى ده كفر ايه؟ اصغر والعقاب بتاعه لا تقبل لك صلاة
اربعين يوما لان ده هيأدي بك بكرة للكفر الاكبر هتصدقه في الباقي لا ده قال لك على فكرة انت هتتجوز فلانة وهتخلف منها ولدين وبنت رحت انت مصدقه؟ يبقى ده كفر ايه؟ اكبر لان انت صدقته في غيب ايه؟ مطلق. واضحة يا اخوانا؟ يبقى ايه لا تقبل له صلاة اربعين يوما اللي هيصدق الكائن في كفر
ايه؟ في غيب ايه؟ نسبي. اللي هي معلومة موجودة. بس انت انت مش عارفها مش اكتر. هو جابها لك من مكانها فده كفر اصغر لان هو هنا مش بيدعي حاجة هي خاصة بالله
ان الغيب النسبي ده في ناس عرفاه مش كده هل ده خاص بالله؟ لأ. فهو هنا لما قال غيب نسبي ما ادعاش صفة من صفات الله. لان الغيب ده موجود مع ناس كتير. مش كده؟ لكن امتى يدعي
اي صفة من صفات الله لو الغيبة مطلق. يبقى انا لو هصدقه في واي بنسبي ما يكونش كفر اكبر لكن كفر اصغر لا تقبل هي صلاة اربعين يوما. لو هتصدقه في غيب مطلق يبقى ده كفر ايه؟ اكبر مخرج من الملة
يبقى دي الكهانة. تمام؟ نرجع بقى نمرة واحد اللي قالها دي السحر بقى السحر. السحر طبعا خطير للغاية. السحر برضو بنفس الطريقة السحر لا يكون الا عن طريق الايه؟ الجن. ان الانسان يمشي على الماء مسلا او يطير في الهواء او ان هو يؤذي شخص او ان هو
فرق بين الرجل وامرأته. او ان هو يخلي المرأة دي جميلة في واحد يحبها. او يقبح الست دي لجوزها عشان يكرهها. او الست تروح تعمل عمل لجوزها عشان يحبها اه فالشيطان يزينها له دايما. حتى مهما كان فيها. او العكس واحد يعمل سحر لواحد عشان يكره مراته. فالشيطان يقبحها له
ان هو يؤذيه او يصرعه او او او كل الكلام ده يتم عن طريق الايه؟ الجن. ونرجع تاني نقول ان التمن دايما علشان الجن يشتغل معك لازم تكون دفعت التمن. لا يمكن لا يمكن الجن ان يقبل ان يعمل معك طالما انت على الاسلام
لا يرضى بذلك صريحة واتبعوا ما تتلوا الشياطين على ملك سليمان. وما كفر سليمان. ولكن الشياطين كفروا. يعلمون الناس ليه السحر وما انزل على الملكين بباب الهاروت وماروت وما يعلمان من احد حتى اقول انما نحن فتنة فلا تكفر
يتعلمون منهما ما يفرقون به بين المرء وزوجهم ما هم بضارين به من احد الا بازن الله وتعلمون ما يضرهم ولا ينفعهم. ولقد علموا لمن اشترى ماله في الاخرة من خلاق
يبقى مين اللي ما لوش في الاخرة من الخلائق يا اخوانا؟ الكافر مش كده؟ يبقى ازا الساحر ازا كان سحره فيه استعانة بالجن فلابد ان يكون هذا الساحر ايه؟ كافر. تمام؟ فيه ساحر واحد مش كافر هنقوله دلوقتي. السحر يا اخوانا تلات انواع
السحر الاول سحر حقيقي اللي هو مسلا فالراجل فعلا يمشي على الماء زي ما انت بتشوف فيه فيديوهات كده على النت واحد يمشي على الماية على فكرة دوت مش بيشتغلك ده يمشي على الماية فعلا وقاعد بيطير في
الهواء هو بيطير فعلا. بس مين اللي بيعمل كده؟ مين اللي شايله؟ الجن. يا اخوانا الجن جابت لسليمان العرش. قالوا له يعني نقدر نجيبه لك من ايه من اليمن للشام في ساعتين يعني. مسألة سهلة بالنسبة له. يعني يشيل بني ادم دي ما فيهاش اي حاجة يعني. فممكن الجن يعمل لك سحر حقيقي. تمام
ما السعر الحقيقي ده بيبقى آخره يشيلك بتاع لكن مش هيقدر يعمل حاجة من صفات ربنا مش هيقدر الجن يخلق مثلا او يحيي مش هتحصل تمام؟ في الساحر التاني السحر تخييل
تخيل زي السحر للي حصل ليه؟ لف موسى عليه السلام لما رأى ان كل الحبال اللي اترمت قدامه ايه؟ حيات. هو شافها كده فعلا. حتى موسى نفسه سحر بس هي اتقلبت حياة حقيقي
لأ دي حاجة ما يقدرش عليها الشيطان ما يقدرش يحول العصاية بتعبان دي حاجة بتاعة ربنا. ما يقدرش يحول الايه؟ الحبل لحية. صح الشيطان ما عندوش القدرات دي خالص. لكن يقدر يخليك تشوفها كده
يزينها لك يخليك تشوفها كده بس هي مش كده. يخيل اليه من سحرهم انها ايه تسعى فايه؟ فده تخييل وده من نفس السحر اللي بيحصل للصرف والعطف. ايه الصرف والعطف ده؟ الصرف ان يخلي قلب رجل ينصرف الى امرأة
او العطف ان هو او الصرف ينصرف عن امرأة. والعطف ان هو ينصرف الى امرأة. بيحصل برضو بالتزيين دوت. خلى له احلى واحدة في الدنيا او العكس لأ وحشت واحد في الدنيا. خليه يشوفها يخاف
خليه يشوفها يسترق عادي ممكن يقدر يعمل كده. تمام؟ فده اسمه سحر ليه؟ تخييل بقى فقلنا فيه سحر حقيقي اللي هو فعلا بيشيلك بيحطك بتاع في سحر الاتنين دول مش ممكن يحصلوا الا بالاستعانة
بالجن. ومش ممكن يحصل استعانة بالجن الا بالكفر بالله سبحانه وتعالى يكون النوعين من السحر دول اللي اللي يتعلمهم او يمارسهم فهو كافر كفر اكبر. فاضل السحر الاخير اللي هو السحر اللي احنا عارفينه بتاع
اللي هو البيضة والحجر وحلق حوش وغمض عينك تاكل ملبن وبتاع وايه ودخل البيضة تطلع من هنا هوب طلع من ودانه الكلام ده ايه يعني ايه حنكش؟ يعني هو مش سحر حقيقي هو مجرد خفة يد
هل في استعانة بالجن؟ لأ اي واحد فينا ممكن يعمل شوية الحركات دي لو اتعلمها مش كده؟ كنا بنعملها واحنا صغيرين للاسف. السحر ده ما فيهوش استعانة بالجنة. هو معتمد على ايه
على السرعة الدخان الاضواء بس تمام؟ لكن هو مش مش سحر بجد. هو مجرد خداع. فنخول هذا السحر حرام لكن ليس كفر. لان هو ما استعملش عشان يوصل له حاجة كفرية. زي ما احنا كنا بنعمل احنا كنا بنعمل حاجة كفر عشان نتعلم الحاجات دي. عادي بتقعد مع واحد بتاع يعلمك حركتين وتقعد تلعب مع العيال وخلاص. نقول
استازة حرام ليه حرام طيب؟ عشان في تشبه بالساحر الحقيقي. وفي خداع للناس الطفل يا اخوانا لما يشوف الساحر كده بيصدق فعلا. خطر جدا نخلي اطفالنا يتفرجوا على الساحر حتى بتاع خفة اليد
يعني انت ممكن تلاقي بنتك مسلا تتفرج على الساحل تقول لك بص يا بابا الساحر خلق الارنب صح؟ الساحر اتى للبنت واحياها طب انا انا عندي حصانة ماشي لكن عيالي الصغيرة ما عندهمش حصانة احنا كنا زمان نفتكر فعلا الساحر موت البنت واحياها. صح؟ وان هو فعلا بيطلع حاجات فده ممكن
دمر عقائد. فبالتالي حرام ان مشاهدة السحر دوت او يخلي اطفالك يشوفوه. او ان حد يمارسه. لكن مش كفر ايه؟ مش كفر اكبر. تمام وهكذا بعد كده زكر لي الادلة
طبعا ورد عن جندب بن عبدالله رضي الله عنه وارضاه ان حد الساحر ضربة بالسيف. بس طبعا ده الساحر اللي هو النوع الايه؟ الكافر. اللي هو النوع الاول والتاني حد الساحر ضربة بالسيف. بعد كده في عجالة بيقول نمرة اتنين التنجيم. التنجيم بقى ان انت تعرف تستدل على الاحداس
من خلال مواقع النجوم اللي هو ايه؟ اللي هو زي حظك اليوم وزي ايه الحاجات ديت؟ بختك من السما سموها دلوقتي بختك من السما. الاستدلال بالاحوال الفلكية على الحوادس الارضية. يعني انا اشوف ايه النجوم في السما؟ اقول لك اه النهاردة انت هيحصل لك حاجة كويسة. هو انت برج ايه؟ برج العقرب مم
البرج بتاعك كده شكله وشكل مواقع النجوم في السما بيقول انك انت النهاردة هيحصل لك حاجة مش كويسة. او هيحصل لك حاجة كويسة او هتتجوز او مش هتتجوز لا ده النهاردة طالما النجوم كده يبقى النهاردة الارض هترزق. النهاردة الارض هتمنع. النهاردة هينزل مطر. النهاردة مش هينزل مطر. كل ده ضلال مبين
لا يوجد علاقة بين مواقع النجوم وبين الاقدار. والعلم ده كله علم تخريف فيه تخريف. يسموه فيه علم للنجوم علم جيد وعلم النجوم علم فاسد. علم النجوم علم جيد اللي هو الفلك الحقيقي
انك انت تعرف بقى ايه سير الاجرام السماوية والحركات ديت. اللي هو العلم الفلكي الحقيقي. ده علم جيد بلا شك لكن العلم الخرافي الخزعبلي اللي هو ما لوش اي موقع من التعبير. اللي هو علم ان هو مواقع النجوم وعلاقتها بالاقدار اللي بتحصل للناس. هذا
الصلاة المبين. النبي عليه الصلاة والسلام قال من اقتبس علما من النجوم فقد اقتبس شعبة من السحر. زاد ما زاد. يعني هو كده اتعلم السحر. اتعلم شيء من من السحر. فالانسان لا يجوز ان ينسب الاحداس الارضية للافلاك السماوية. هي
دي وظيفتها يا جماعة ثلاث وظائف. ربنا ذكرهم في القرآن. قال انا زينا السماء الدنيا بزينة الكواكب. ادي اول وظيفة ان هي ايه؟ زينة للسماء اتنين حفزا من كل شيطان مارد. ربنا كان يرمي هزه الشهب وهزه الاجرام على الشياطين. علشان ما تسمعش اخبار السماء من الملايكة
فربنا زكر في سورة النحل قال وعلامات وبالنجم هم يهتدون والكلمة دي جمعت علم الفلك كله ان احنا بنهتدي بالنجم. بنعرف امتى ده يجي وده يروح فين وده ييجي منين
والشمال فين والجنوب فين عن طريق النجوم بس لكن ايه علاقة النجم بان انا النهاردة كلت ايه ولا شربت ايه ولا حصل لي حدس سار ولا حصل لي حدس سيء؟ اللي اعتقد العلاقة دي
فهذا في ضلال مبين. طبعا العلاقة دي ممكن تبقى على تلات احوال الحلقة الاولى اني اعتقد ان النجم هو اللي بيرزقه او هو اللي بيسبب له الاحداس السارة وده نادر يعني. بس لو حد اعتقد كده ان النجم هو اللي بيعمل يبقى ده كافر كفر ايه
اكبر. لا في واحد لا ما باعتقدش كده. انا باعتقد ان النجم دوت مش هو اللي بيعمل لي. بس هو سبب. السبب في اللي بيحصل فيه على ظهر الارض. نقول له
ده شرك ايه؟ اصغر اصغر زي اللي بيعتقد في الحزازة. يقول لك الحزازة هي اللي بتضرك وتنفعك. يقول لك لأ. بس انا لما ابقى لابسها بيحصل لي حاجات كويسة. يبقى انت اعتقدت ان هي سبب بس مش
هي اللي عملت الحاجة ليه؟ الكويسة ديت. فده شرك ايه؟ اصغر. كزلك اللي اعتقد ان النجوم في السما ديت مواقعها سبب في الاحداس الارضية نقول له ده شرك ايه؟ اصغر. فاضل حاجة تالتة
ان هو بيربط ربط وقتي بس. بمعنى ايه الناس مسلا اللي بتقول لك ايه لما الدنيا تشتي تقول لك دي نوت امشير مسلا. نوت المكنسة اي كلام. نوت اي حاجة. كلمة نوى دي حكمها ايه
هي كلمة نوى دي على فكرة جاية من كلمة نوأ والنوء ده هو موقع النجم في السماء. الناس مش فاهمة الكلمة خدتها كده وخلاص. النبي عليه الصلاة والسلام قال قال يعني صلى بالصحابة
الليلة امطرت صلى بالصحابة وقال والتفت اليهم قال قال الله تعالى اصبح من عبادي مؤمن بي وكافر كما قال مطرنا بفضل الله ورحمته فذلك مؤمن به كافر بالكوكب ومن قال مطرنا بنوء كزا
ونوء كذا فذلك كافر بي. مؤمن بالكوكب. يبقى النوء دوت هو هو الكوكب نفسه او موقع الكوكب. لكن ناس اختصرتها لكلمة ايه؟ نوى هي لها ارتباط لان الوقت ده بيبقى النجوم لها شكل معين فالناس بتعتبر ده نوء. والنوء ده مرتبط بان فيه امطار او فيه برد او كده. طيب اللي بيقول الكلمة ديت
اسمه ايه؟ بنقول اللي بيقول الكلمة دي معتقد ان النوء دوت هو اللي بيمطر ده كفر اكبر وطبعا ده نادر. لا فيه واحد بيقول لك النوء ده مش هو اللي بيمطرنا بس هو سبب. سبب نقول لك حكم الكلمة دي شرك ايه؟ اصغر. لأ اغلب الناس وده اللي اغلب الناس بتعمله وبتقول الكلمة دي وخلاص. مش فاهم حاجة
نوى وخلاص ما اعرفش حتى ممكن اول مرة يكتشف ان نوءة دي نوى جاية من موقع النجم هو فاكر النوى دي يعني وقت يعني. يعني زي نادي كل سنة بيحصل كده
مش قصدي اي حاجة. وده اغلب الناس نقول له يعني على اقل الدرجات يكره هزه الكلمة بكرة هزه الكلام لانها تشبه تشبه اللي بيقولها لسبب تاني. لما لما الصحابة اليهود بقى كانوا بيقولوا كلمة راعنا باستعمال خاطئ. ربنا قال لا تقولوا ايه؟ راعنا. بلاش منها خالص. وقل
فنقول كلمة نوى دي الناس بتستعملها في ناس بتعملها مش فاهمة حاجة وناس بتعملها وفاهمة بلاش منها خالص طب تقول ايه دوت لما المطر ينزل قول للنبي علمهولنا قال مطرنا بفضل الله وايه؟ ورحمته. تمام يا اخواننا كده؟ كان في علم السماوات بمعنى؟ يعني في علم السماوات بتوع
الطيران فبيحاول يدرس الجو على اساس يقدر يعمل. ما دي ده علم الفلك ده شبه علم الفلك. ايوة. ما لهاش اي علاقة. بيحط وبيحط ده بيعرف بيها الاتجاهات بيعرف بيها اتجاه الرياح مسلا او كده. الحالة دي بتبقى لا لا دي ما لهاش علاقة. الناس دي بيبقوا بيفهموا يعني. انما الامور دي
على الجهال. كان في واحد في طيارة عايز يضحك على نفسه من الحاجات دي. ما فيش هزار فوق. بيقول زجر الطير والخط في الارض. قال عليه الصلاة والسلام هي يافا والطير والطرق من الجبت. يعني ايه الكلام ده؟ العيافة
بيقول لنا هي زجر الطير والتفاؤل والتشاؤم باسمائها. وقعد يطير الطير كده طار يمين يبقى الدنيا حلوة. طير شمال يبقى الدنيا مش تمام. فدي اسمها ليافة. والطيرة والطرق الطرق. طرق اللي هو الخط يعني. انسان يعمل خطوط في الارض كده ويبتدي يعرف يقراها
زي زي قراية الكف وقراية كوباية القهوة يقلب القهوة وبعد كده يشوف عملت اشكال ايه. هو يقراها قراية الكسرولة اي كلام. المهم ان كل ده ايه كل ده هجس يعني. كل ده هجص. ان هو يشوف آآ بواقي الايه؟ بواقي الاشكال. او مسلا شف رجليك عملت اسار ايه في الارض او يقول لك اعمل خطوط عشوائية وانا هقراها لك
كل دوت من الضلال المبين. فقراية الكف والكلام ده للناس اللي بتتسلى وتجيب يجيب واحدة تقرا الكف طب اقري لنا شوفي لنا بختنا ايه. هذا من الضلال وهذا من من
يعني اه من الخطر المبين ويدخل في الكهانة ومن اتى عرفنا والحاجات ديت. بيقول كتابة حروف ابي جاد دي مش مشهورة يعني ده بيجيبوا مسلا اسمك كزا. فيحول كل اسم لايه؟ لرقم. ويبتدي الارقام دي يعمل لها عملية كده ويعرف بها ايه؟ قدرك
قال زلك ان يجعل لكل حرف منها قدرا معلوما من العدد. ويجري على زلك اسماء الادميين والازمنة والامكنة سم يحكم على زلك بالسعادة او الشقاوة. بيقول القراءة في والفنجانة دي قلناها تحضير الارواح وده خبل طبعا ما فيش حاجة اسمها تحضير ارواح. يقول لك يزعمون انهم يستحضرون ارواح الموتى ويسألونها عن اخبار الموتى
من نعيم وعذاب. وهذا دجل وشعوذة شغل الشياطين. ويراد منا افساد العقائد والاخلاق والتلبيس على الجهال. طبعا التحضير ارواح انما هو كله جن يعني مروحي اللي هتحضر لك هتيجي منين دي ؟ ده ربنا سبحانه وتعالى هو الذي يعني قبضها خلاص. الامور دي بيد الله هتجيبها من عند ربنا ازاي ؟ ما فيش حاجة اسمها تحضير ارواح يا اخوانا. انما كل
ايه اللي بيحصل خداع وتلبيس والجن هو اللي بيعمل الايه؟ الشتغالة دي كلها اخر حاجة بقى التطير واظن احنا اتكلمنا فيها دي قبل كده هو التشاؤم بالسوانح والبوارح من الطير والظباء وغيرها تشاؤم بقى بايه؟ بالارقام بالالوان
بالايام هذا باب من الشرك. لان الحاجات دي ما لهاش علاقة. ايه علاقة الرقم تلتاشر بالحدس السيء؟ ايه علاقة اصطباحك بوش فلان بالحدث السيء؟ ايه علاقة البومة احداس سيئة. ايه علاقة اللون الاسود والاحداس السيئة؟ ما لهاش اي علاقة. فدي من الخبل
وده من الشرك الايه؟ الاصغر. قال عن عمران بن حصين قال عليه الصلاة والسلام ليس منا من تطير او تطير له او تكهن او تكهن له او سحر او سحر له من اتى كاهنا فصدقه بما يقول فقد كفر بما ينزل على محمد صلى الله عليه وسلم. يبقى كده احنا خلصنا النهاردة الايه الباب الخطير دوت. المرة الجاية
بازن الله تعالى نبدأ في الاسماء والصفات. وده من اخطر ابواب العقيدة والايمان بالله سبحانه وتعالى. نسأل الله ان يتقبل منا ومنكم صالح الاعمال. والحمد لله رب العالمين